《杂感 其三》
清代·尤怡

驽马策蹇足，驰望昆仑丘。自非千里姿，焉得追骅骝。

斥鴳翔数千，黄鹄四海游。岂不愿高举，羽翼非所俦。

慎尔失故步，踬蹶乃贻羞。天分固有定，躁进非良谋。

作者简介：（?—1749）江苏吴县人，字在泾，又字饮鹤，号拙吾，又号饲鹤山人。以家道中落，卖字于佛寺。好为诗，与顾嗣立、沈德潜游。又从马俶学医，晚年医术益精，隐居花溪，著书自得。有《伤寒贯珠集》、《金匮心典》、《医学读书记》、《静香楼医案》、《金匮翼》等。